KYK: Henri van Breda op lughawe - só lyk hy nou | Netwerk24
Stryd tussen Cobras, Lions voor die deur
Alles dui daarop dat die laaste twee weke van die plaaslike meerdaagse krieketreeks in 'n tweestryd tussen die Cape Cobras en die Lions gaan uitloop.
Robotte steel nie jou werk nie – hulle skep werk
Vrese oor robotte wat mense se werk oorneem, kan vir eers opsygeskuif word, volgens ManpowerGroup.
KYK: Henri van Breda op lughawe - só lyk hy nou
Deur Maygene de Wee 15 Mei 2018 16:16
Henri van Breda, die vermeende bylmoordenaar, het Dinsdag saam met sy vriendin, Daniellá Janse van Rensburg 'n vlug na Gauteng gehaal om by familie te gaan kuier.
Van Breda se uitspraak in sy moordverhoor is Maandag en dit is moontlik sy laaste kans om sy familie te sien indien hy skuldig bevind word.
Netwerk24 het betroubaar verneem dat hy die afgelope week toestemming by die kantoor van die direkteur van openbare vervolging (DOV) in Kaapstad gekry het om sy ouma aan moederskant te gaan besoek.
Van Breda sal vir die duur van sy besoek in Gauteng by een van sy ma, Teresa van Breda, se broers in Wapadrand, Pretoria tuisgaan.
Hy moet voor of teen Donderdag 17 Mei terug in Kaapstad wees.
Van Breda se borgtogvoorwaardes is ook vir die duur van sy besoek aan Gauteng gewysig.
Henri van Breda Dinsdagmiddag op die Kaapstad Internasionale Lughawe. Hy is van sy vriendin Daniella Janse van Rensburg vergesel. Foto: Jaco Marais